Pärast suhteliselt stabiilset perioodi aastatel  2004-2006, kus Eesti tarbijahinnaindeksi (THI) aasta keskmised muutused olid 3,0% (2004), 4,1% (2005) ja 4,4% (2006), sisenesime 2007. aasta sügiskuudel suhteliselt ebapüsivamate hindadega ajajärku ning tarbijahinnaindeksi muutus võrreldes eelmise kuuga oli üks ja enam protsenti tervelt 3 kuud järjest. Kõigis kolmes kuus avaldas indeksile kõige suuremat mõju toidu hinnatõus - septembris andis see kolmandiku, oktoobris neli viiendikku ja novembris poole. Joonisel on selgelt näha käibemaksumäära muudatus 18%-lt 20%-le  2009. aasta juulis.